*****

ΚΑΝΟΝΙΣΜΟΣ (ΕΟΚ) αριθ. 67/81 ΤΗΣ ΕΠΙΤΡΟΠΗΣ

της 9ης Ιανουαρίου 1981

περί της πωλήσεως σε προκαθορισμένη κατ αποκοπή τιμή ορισμένων αποστεωμένων κρεάτων βοοειδών που ευρίσκονται στην κατοχή του Ιρλανδικού Οργανισμού Παρεμβάσεως και προορίζονται να εξαχθούν, και περί τροποποιήσεως του κανονισμού (ΕΟΚ) αριθ. 1687/76 και καταργήσεως του κανονισμού (ΕΟΚ) αριθ. 2467/80

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδος (2), και ιδίως το άρθρο 7 παράγραφος 3,

Εκτιμώντας:

ότι ο Ιρλανδικός Οργανισμός Παρεμβάσεως διαθέτει ένα σημαντικό απόθεμα αποστεωμένου κρέατος παρεμβάσεως· ότι πρέπει να αποφευχθεί η παράταση της αποθεματοποιήσεως κρέατος που έχει αγορασθεί πριν από την 1η Μαΐου 1980, λόγω των υψηλών δαπανών που προκύπτουν απ αυτό· ότι σε ορισμένες τρίτες χώρες υπάρχουν δυνατότητες διαθέσεως για τα εν λόγω προϊόντα·

ότι πρέπει να τεθούν προς πώληση τα κρέατα αυτά σε τιμή που προκαθορίζεται κατ αποκοπή σύμφωνα με τον κανονισμό (ΕΟΚ) αριθ. 2173/79 της Επιτροπής (3) και ιδίως τα άρθρα 2 έως 5·

ότι οι συμφωνίες που υπάρχουν μεταξύ της Κοινότητος και της Ελβετικής Συνομοσπονδίας και της Δημοκρατίας της Αυστρίας περί της εφαρμογής της ρυθμίσεως σχετικά με την κοινοτική διαμετακόμιση, καθιστούν δυνατή την έκδοση εγγράφων της κοινοτικής διαμετακομίσεως στην Ελβετία και την Αυστρία· ότι τα κρέατα που εξάγονται προς τις χώρες αυτές ή πρέπει να περάσουν από αυτές για να φθάσουν στην χώρα προορισμού πρέπει να υπόκεινται σε ειδικά μέτρα για να αποφευχθεί η επανεισαγωγή τους ως κοινοτικό προϊόν·

ότι τα κρέατα που εξάγονται κατά τον τρόπο αυτό ευρίσκονται σε παρόμοια κατάσταση με εκείνα τα κρέατα που τυγχάνουν της επιστροφής κατά την εξαγωγή· ότι τέτοιου είδους κρέατα δεν δύνανται από τότε να επανεισαχθούν στην Κοινότητα υπό τους όρους που προσδιορίζονται στο άρθρο 3, παράγραφος 1 του κανονισμού (ΕΟΚ) αριθ. 754/76 του Συμβουλίου (4)· ότι πρέπει ως εκ τούτου να προβλεφθεί σε περίπτωση τέτοιας επανεισαγωγής η καταβολή ποσού ίσου προς εκείνο της ασφαλείας, διευκρινίζοντας ότι το ποσό πρέπει να τύχει της ιδίας μεταχειρίσεως όπως ασφάλεια που καταπίπτει, σύμφωνα με το άρθρο 2 του κανονισμού (ΕΟΚ) αριθ. 352/78 του Συμβουλίου (5)·

ότι είναι αναγκαίο να προβλεφθεί ότι η παροχή ασφαλείας αρκετά υψηλού ύψους για να εξασφαλισθεί η εξαγωγή των κρεάτων αυτών· ότι είναι επί πλέον αναγκαίο να τροποποιηθεί ο κανονισμός (ΕΟΚ) αριθ. 1687/76 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 3314/80 (7)·

ότι η Επιτροπή Διαχειρίσεως Βοείου Κρέατος δεν διατύπωσε γνώμη εντός της προθεσμίας που είχε τεθεί από τον Πρόεδρό της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Επωλήθησαν περίπου 8 000 τόννοι αποστεωμένου βοείου κρέατος που ευρίσκετο στην κατοχή του Ιρλανδικού Οργανισμού Παρεμβάσεως και προορίζετο να εξαχθεί.

Το κρέας αυτό είχε τεθεί στα αποθέματα προ της 1ης Μαΐου 1980.

Ο Ιρλανδικός Οργανισμός Παρεμβάσεως πωλεί κατά προτεραιότητα τα προϊόντα των οποίων η διάρκεια αποθεματοποιήσεως είναι μεγαλυτέρα.

2. Οι ποσότητες και οι τιμές πωλήσεως των προϊόντων καθορίζονται στο παράρτημα 1.

3. Οι πληροφορίες σχετικά με τις ποσότητες καθώς και με τον τόπο όπου ευρίσκονται αποθηκευμένα τα προϊόντα δύνανται να ληφθούν από τους ενδιαφερομένους στην διεύθυνση που δίδεται στο παράρτημα 2.

4. Οι πωλήσεις (ΕΟΚ) αριθ. 2173/79, και ιδίως τα άρθρα 2 έως 5, και του κανονισμού (ΕΟΚ) αριθ. 1687/76.

Άρθρο 2

Κατά παρέκκλιση του άρθρου 15 παράγραφος 1 του κανονισμού (ΕΟΚ) αριθ. 2173/79, το ύψος της ασφαλείας καθορίζεται σε 120 ΕΝΜ ανά 100 χιλιόγραμμα.

Άρθρο 3

1. Σε περίπτωση κατά την οποία η χώρα προορισμού είναι η Ελβετία ή η Αυστρία ή δεν διασχίζονται οι χώρες αυτές για να φθάσει το εμπόρευμα στη χώρα

προορισμού, η αποδέσμευση της ασφαλείας που αναφέρεται στο άρθρο 2 του παρόντος κανονισμού εξαρτάται από την απόδειξη της εισαγωγής του προϊοντος σε τρίτη χώρα, εκτός απωλείας κατά την διάρκεια της μεταφοράς εξ αιτίας περιπτώσεως ανωτέρας βίας.

Η απόδειξη αυτή προσκομίζεται όπως για την επιστροφή κατά την εξαγωγή.

2. Τα κρέατα θεωρούνται ότι ανταποκρίνονται στις διατάξεις του άρθρου 2 παράγραφος 1 υπό β) του κανονισμού (ΕΟΚ) αριθ. 754/76 από τη στιγμή της εκπληρώσεως των τελωνειακών διατυπώσεων εξαγωγής. Αν οι διατάξεις του άρθρου 2 παράγραφος 2 του εν λόγω κανονισμού εφαρμόζονται, πρέπει να καταβληθεί ποσό ίσο προς την ασφάλεια που αναφέρεται στο άρθρο 2 του παρόντος κανονισμού. Το ποσό θεωρείται ως ασφάλεια που καταπίπτει κατά την έννοια του άρθρου 2 του κανονισμού (ΕΟΚ) αριθ. 352/78.

Άρθρο 4

Ο κανονισμός (ΕΟΚ) αριθ. 1687/76 τροποποιείται ως εξής: Στο παράρτημα, μέρος 1 «προϊόντα προοριζόμενα να εξαχθούν ως έχουν» , προστίθενται το ακόλουθο σημείο 25 και η υποσημείωση της σελίδος 25 που το αφορά:

« 25. Κανονισμός (ΕΟΚ) αριθ. 67/81 της Επιτροπής, της 9ης Ιανουαρίου 1981, περί πωλήσεως σε τιμή προκαθορισμένη κατ αποκοπήν ορισμένων αποστεωμένων κρεάτων βοοειδών που βρίσκονται στην κατοχή του Ιρλανδικού Οργανισμού Παρεμβάσεως και προορίζονται να εξαχθούν (25).

(25) ΕΕ αριθ. 10 της 10. 1. 1981, σ. 13. »

Άρθρο 5

Ο κανονισμός (ΕΟΚ) αριθ. 2467/80 (1) παραπομπή 1 καταργείται.

Άρθρο 6

Ο παρών κανονισμός αρχίζει να ισχύει στις 12 Ιανουαρίου 1981.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 9 Ιανουαρίου 1981.

Για την Επιτροπή

Finn GUNDELACH

Μέλος της Επιτροπής

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 291 της 19. 11. 1979, σ. 17.

(3) ΕΕ αριθ. L 251 της 5. 10. 1979, σ. 12.

(4) ΕΕ αριθ. L 89 της 2. 4. 1976, σ. 1.

(5) ΕΕ αριθ. L 5 της 22. 2. 1978, σ. 1.

(6) ΕΕ αριθ. L 190 της 14. 7. 1976, σ. 1.

(7) ΕΕ αριθ. L 345 της 20. 12. 1980, σ. 12.

(1) ΕΕ αριθ. L 254 της 27. 9. 1980, σ. 15.